યુટિલિટી ડેસ્ક: જો તમે નોકરી કરી રહ્યા છો અને સેવિંગનું ઓપ્શન શોધી રહ્યા છો તો તમારા માટે રિસ્ક લેવાથી વધારે સારું રહેશે કે તમે એવી જગ્યા પર પૈસા લગાવો જ્યાં તે સેફ રહે. અને જો તમારા પૈસાની ગેરંટી સરકાર લે તો એના જેવું બેસ્ટ ઓપ્શન કોઇ નથી. આવી જ એક સ્કીમ છે જેનું નામે છે પીપીએફ (પબ્લિક પ્રોવિડેન્ડ ફંડ). આ સ્કીમમાં જો તમે દર મહિને 5 હજાર રૂપિયાનું રોકાણ 15 વર્ષ સુધી કરો છો તો તમારા પીપીએફ એકાઉંટમાં લગભગ 17 લાખ રૂપિયા જમા થશે. ત્યારબાદ જો તમે એ એકાઉન્ટમાં પૈસા જમા નથી કરતા તો પણ તમને લગભગ વાર્ષિક 1.5 લાખ રૂપિયા મળશે. વર્તમાન સમયમાં પીપીએફ પર વાર્ષિક 7.6 ટકા વ્યાજ મળી રહ્યું છે.